Trichardt Saterdag in nostalgiese Kersprent op kykNET | Netwerk24
Haaie: Thomas sal Ali in skrums in visier hê
Sean Everitt was Donderdag lugtig om dit te erken, maar om 'n WP-span sonder Steven Kitshoff in sy geledere aan te pak, is 'n veel makliker vooruitsig as wanneer dié Bok-loskopstut wel in die nr. 1-trui uitdraf.
Met die huidige toestande op Senwespark wat drasties verskil van dié wat tradisioneel in Potchefstroom aangetref word, gaan die Lions hul spel voor hul eerste wedstryd in die plaaslike eendag-krieketreeks noodgedwonge moet aanpas.
Geen Kitshoff, geen kans? 'Aikôna'
Jy hoef nie 'n aktuaris te wees om die som te maak dat die Westelike Provinsie slegter daaraan toe gaan wees sonder Steven Kitshoff nie, maar die Haaie sal 'n fout maak om vir Ali Vermaak te onderskat.
KYK: 'n Konsert van alle konserte 'om Amerika te vier'
Lady Gaga en Jennifer Lopez het Woensdag glans en net die regte musikale ondertone verskaf vir Joe Biden se inhuldiging as die 46ste president van Amerika.
Deur Laetitia Pople 04 Desember 2020 13:20
Carel Trichardt vertolk die hoofrol in die Kersprent "Poskantoor 1".
'n Heilsame en nostalgiese rolprent oor Kersfees wat elkeen kan geniet, is hoe die skrywer-regisseur Nico Scheepers sy televisieprent Posbus 1 opsom.
Dit sal op Saterdag 5 Desember om 20:00 op kykNET te sien wees.
Hy het gesê hy was ongelooflik bevoorreg om met Carel Trichardt en Petru Wessels in die hoofrolle te kon saamwerk. "Dit was 'n werklik spesiale tyd saam met hulle."
Trichardt is te sien as Ben en Wessels is sy vrou. Hulle ontvang al 30 jaar lank elke Kerstyd briewe van kinders wat dink dat hul adres dié van Kersvader is. Hulle het dit nooit oopgemaak nie omdat hulle glo as jy een oopmaak, moet jy almal oopmaak. Wanneer Ben se vrou sterf, besluit hy tog om net een brief oop te maak.
"Die prent gaan eintlik ook oor eensaamheid tydens die Kerstyd ná die dood van jou lewensmaat."
Dan is daar 'n magiese realistiese element. "Ek kan myself mos nie help nie," skerts Scheepers. Hy is bekend as teaterskepper van onder meer produksies soos Amper, Vrystaat, Nêrens, Noord-Kaap en die magiese kortprent as Die maan val bewusteloos.
Ander spelers in Poskantoor 1 is onder andere Cindy Swanepoel, Danielle Bornman, Je-Anie Swiegelaar en Elzabé Zietsman.
*Posbus 1 is op 5 Desember om 20:00 op kykNET (DStv-kanaal 144). Om 21:30 kan kykers regskuif vir die kortprent Die Openbaringe van ds. Tienie Benade met Frank Opperman. Dit volg op die teaterstuk geskryf deur Dana Snyman Die Klaagliedere van ds. Tienie Benade.